Tâi-lâm Khóng-chú-biō

Tâi-lâm Khóng-chú-biō (臺南孔子廟) sī Tâi-oân ê tē-it keng khóng-chú-biō. 1665 nî ê sî-chūn khí tī kin-á-ji̍t ê Tâi-lâm-chhī Tiong-se-khu (goân Sêng-thian-hú Lêng-lâm-hong). Che tī Chheng léng chho͘-kî sī choân Tâi-oân gín-á ûi-it ê tha̍k-chheh só͘-chāi, só͘-í mā kiò chò Choân Tâi Siú-ha̍k (全臺首學). Tâi-lâm Khóng-chú-biō tī 1983 nî 12 goe̍h 28 hō kong-kò chiâⁿ-chò sû-biō-lūi kok-ka it-kip kó͘-chek; 1997 nî Bûn-chu-hoat siu-hoat liáu-āu chiâⁿ-chò kok-tēng kó͘-chek.